Document ID: 32001R1675

Title and Content:
Κανονισμός (ΕΚ) αριθ. 1675/2001 της Επιτροπής της 21ης Αυγούστου 2001 για έκδοση πιστοποιητικών εισαγωγής για ορισμένα προϊόντα του τομέα της ζάχαρης με σώρευση καταγωγής ΕΚ/ΥΧΕ Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την απόφαση 91/482/ΕΟΚ του Συμβουλίου, της 25ης Ιουλίου 1991, σχετικά με τη σύνδεση των υπερπόντιων χωρών και εδαφών με την Ευρωπαϊκή Κοινότητα(1), όπως τροποποιήθηκε τελευταία από την απόφαση 2001/161/ΕΚ(2), τον κανονισμό (ΕΚ) αριθ. 1325/2001 της Επιτροπής, της 29ης Ιουνίου 2001, σχετικά με τα μέτρα διασφάλισης όσον αφορά τις εισαγωγές από τις υπερπόντιες χώρες και εδάφη ζάχαρης με σώρευση καταγωγής ΕΚ/ΥΧΕ και μειγμάτων ζάχαρης και κακάο με σώρευση καταγωγής ΑΚΕ/ΥΧΕ και ΕΚ/ΥΧΕ για την περίοδο από την 1η Ιουλίου 2001 έως την 1η Δεκεμβρίου 2001(3), όπως τροποποιήθηκε από τον κανονισμό (ΕΚ) αριθ. 1476/2001(4), και ιδίως το άρθρο 2 παράγραφος 2, σε συνδυασμό με τον κανονισμό (ΕΚ) αριθ. 2553/97 της Επιτροπής, της 17ης Δεκεμβρίου 1997, για λεπτομέρειες έκδοσης πιστοποιητικών εισαγωγής όσον αφορά ορισμένα προϊόντα που υπάγονται στους κωδικούς ΣΟ 1701, 1702, 1703 και 1704, με σώρευση καταγωγής ΑΚΕ/ΥΧΕ(5), και ιδίως το άρθρο 5 παράγραφος 3, Εκτιμώντας τα ακόλουθα: (1) Το άρθρο 1, πρώτο εδάφιο, του κανονισμού (ΕΚ) αριθ. 1325/2001 κάνει δεκτή τη σώρευση καταγωγής ΕΚ/ΥΧΕ για τα προϊόντα που υπάγονται στους κωδικούς ΣΟ 1701, 1806 10 30 και 1806 10 90, έως ποσότητα 4848 τόνων ζάχαρης στη διάρκεια εφαρμογής του. (2) Στις εθνικές αρχές κατατέθηκαν δύο αιτήσεις, πριν από τις 16 Ιουλίου 2001, σύμφωνα με τον κανονισμό (ΕΚ) αριθ. 1325/2001, για την έκδοση πιστοποιητικών εισαγωγής συνολικής ποσότητας που υπερβαίνει τη διαθέσιμη ποσότητα των 4848 τόνων. (3) Το άρθρο 2 του κανονισμού (ΕΚ) αριθ.1325/2001, σε σύνδεση με το άρθρο 5 παράγραφος 3 του κανονισμού (ΕΚ) αριθ. 2553/97, ορίζει ότι όταν οι αιτήσεις για την έκδοση πιστοποιητικών οδηγούν σε υπέρβαση της ετήσιας ποσότητας των 4848 τόνων ζάχαρης, η Επιτροπή εκδίδει κανονισμό που καθορίζει τον ενιαίο συντελεστή μείωσης που πρέπει να εφαρμοσθεί σε καθεμία από τις αιτήσεις που κατατέθηκαν και αναστέλλει την κατάθεση νέων αιτήσεων για τη διάρκεια εφαρμογής. (4) Η Επιτροπή οφείλει επομένως να καθορίσει το συντελεστή μείωσης για την έκδοση πιστοποιητικών εισαγωγής, και να αναστείλει την κατάθεση νέων αιτήσεων έκδοσης πιστοποιητικών βάσει του κανονισμού (ΕΚ) αριθ. 1325/2001, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Γίνονται δεκτές οι αιτήσεις έκδοσης πιστοποιητικών εισαγωγής που κατατέθηκαν δυνάμει του άρθρου 2 δεύτερο εδάφιο δεύτερη περίπτωση, του κανονισμού (ΕΚ) αριθ. 1325/2001, στις 2 Ιουλίου 2001 για ποσότητα 4848 τόνων και στις 11 Ιουλίου 2001 για ποσότητα 2172 τόνων ζάχαρης υπαγόμενης στον κωδικό ΣΟ 1701 99 10, μέχρι ποσοστό 69,1 % της ποσότητας που ζητήθηκε στις αντίστοιχες δύο περιπτώσεις. Άρθρο 2 Αναστέλλεται, για τη διάρκεια εφαρμογής του κανονισμού (ΕΚ) αριθ. 1325/2001, η κατάθεση νέων αιτήσεων. Άρθρο 3 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 21 Αυγούστου 2001.

Classification Labels:
2394
108
24
1
15

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ", "108": "ΤΟΠΙΚΗ ΑΥΤΟΔΙΟΙΚΗΣΗ Β΄ ΒΑΘΜΟΥ: ΠΕΡΙΦΕΡΕΙΕΣ", "24": "Τοπική αυτοδιοίκηση", "1": "ΔΗΜΟΣΙΑ ΔΙΟΙΚΗΣΗ", "15": "ΕΚΤΕΛΕΣΤΙΚΗ ΕΞΟΥΣΙΑ ΚΑΙ ΔΗΜΟΣΙΑ ΔΙΟΙΚΗΣΗ"}

EuroVoc IDs (Original): 26
4314
3156
6034
11

EuroVoc IDs (Expanded): 26
4314
3156
6034
11

Dataset Source: meu

Split: train